|  |
| --- |
| **TEHNIČNO POROČILO** |

**OPIS GRADNJE IN NJENIH ZNAČILNOSTI**

**Lega**

Novogradnja večstanovanjskega objekta Batuje je predvidena na zemljišču s parc. št. 362/2 in 366/2, k.o. Batuje.

**Namembnost**

Obravnavan objekt bo namenjen bivanju v 23 stanovanjih (CC-SI 11220).

**Dimenzije in kapacitete**

Načrtovan večstanovanjski objekt je sestavljena iz štirih delov, kateri se navezujejo eden na drugega preko vmesnih nadkritih stopnišč.

Objekt je etažnosti P+1N+mansarda. Maksimalni gabariti objekta na stiku s terenom je 12,10 x 107,26 m (skupaj s terasami). Velikost najbolj izpostavljenih delov objekta (streha) znaša 12,80 x 108,63 m.

V objektu je predvidenih 23 stanovanj.

**Površine:**

****

****

****

****

****

****

****

****

****

****

****

****

****

****

****

****

****

****

****

****

****

****

****

****

**Oblikovna zasnova**

Načrtovan večstanovanjski objekt je sestavljen iz štirih delov, ki jih linijsko povezujejo pokrita stopnišča.

V objektu je predvidenih 23 stanovanj različnih velikosti (od 51,87m2 do 143,34m2). Stanovanja so večinoma zasnovana tako, da se vstopa v vežo oziroma hodnik z garderobo in nato prehaja v osrednji dnevni prostor, ki se lahko deli na ločeno kuhinjo, jedilnico in dnevno sobo ali pa so tej prostori zasnovani kot skupen odprt prostor. Prehod v nočni del je preko hodnika. Vsako stanovanje ima svojo shrambo znotraj stanovanja. Spalnice in servisni prostori so večino zasnovani na severni strani objekta, medtem ko so na južni strani odpirajo prostori kuhinje, jedilnice, dnevne sobe, kabineta. Stanovanja v pritličju imajo na severni strani objekta lasten predvrt in na južni strani vrt s pokrito teraso. Stanovanja v nadstropju in mansardi imajo nad pokrito teraso pritličja ali nadstropja lastno pokrito teraso. Preko dvo ali večramnih pokritih stopnišč, lociranih med posameznimi deli objekta, se prehaja iz pritličja v prvo nadstropje in nato v mansardo, kjer so locirani vhodi stanovanj. V vzhodnem delu objekta je locirano tudi stopnišče, ki služi vstopanju v stanovanje v pritličju, nadstropju in mansardi. Medtem ko stopnišče v severnem delu objekta služi vstopanju v stanovanje v pritličju in nadstropju. Skupaj s pokrito kolesarnico v severnem vogalu parcele 366/2 k.o. Batuje, je omogočeno parkiranje 42 koles.

Višinski gabarit nadstropja znaša +2,99m in mansarde +5,98m nad koto pritličja. Kota pritličja 0,00m je na nadmorski višini 129,05m.

Streha objekta je polmontažna opečnata plošča, dvokapna z naklonom 22°, s 70cm napušča na severni in južni strani in s 40cm napušča na vzhodni in zahodni strani, krita s korci.

Fasada bo izvedena s tankoslojnim ometom - mineralni omet grobe teksture. Na fasadi bodo nakazani s spremembo teksture in barve ometa reinterpretacije irtov, kot tipičen element lokalne vernakularne arhitekture.

Okvirji oken bodo v PVC izvedbi bele barve. Vhodna vrata bodo iz PVC ali aluminija. Notranja vrata bodo tipska lesena (satovje in laminat).

**Osvetljenost stanovanja**

Stanovanjski objekt bo naravno osvetljen večinoma prek zasteklitev na južni fasadi, kjer so večje odprtine in oken na ostalih fasadah.

Prostori, namenjeni uživanju in pripravi hrane, spanju in bivanju, so neposredno naravno osvetljeni.

Za preprečitev prekomernega vpliva sončnih žarkov in za zatemnitev so predvideni notranje rolete.

**Tehnologija gradnje**

Stavba bo zgrajena v klasičnem načinu gradnje. Nosilne konstrukcije bodo iz armiranega betona in opečnih modularnih blokov. Objekt bo temeljen s temeljno ploščo. Obodne stene bodo zidane iz opečnih modularnih blokov 29cm in 25cm in ojačane z armirano betonskimi vertikalnimi vezmi.

Medetažna konstrukcija bo armiranobetonska plošča debeline 17cm, streha AB plošča, debeline 16 cm.

Notranje nosilne stene so izvedene iz opečnih modularnih blokov debeline 25cm. Zunanje stene so iz modularnih blokov 29 in 25cm. Stene med enotami stanovanj so sestavljene iz dvojnih modularnih blokov 25cm in 3 cm vmesne izolacije. Med enotami stanovanj, ki so konstrukcijsko ločeni, se uporabi modularni blok 29cm. Predvidene so tri konstrukcijske dilatacije.

Notranje pregradne stene so izvedene iz opečnih nenosilnih pregradnih elementov debeline 12cm.

Predvidena izolacija ovoja stavbe s toplotno izolacijo iz stiropora debeline 15 cm.

Streha bo izolirana z zunanje strani s 20 cm ekstrudiranega polistirena. Nad toplotno izolacijo se izvede sekundarna kritina, dvojno letvanje in korčna kritina.

V mansardi bodo spuščeni suho montažni stropovi ali galerije.

Objekt je projektiran tako, da je zagotovljena zaščita pred vlago. Temeljna plošča bo pred vlago zaščitena z bitumensko hidroizolacijo. Streha je poleg osnovne kritine pred morebitnim vdorom vode dodatno zaščitena s sekundarno kritino. Z omenjenimi ukrepi je zagotovljena zaščita stavbe pred vdorom vlage v notranjost stavbe, navlaževanjem materialov ali gradbenih konstrukcij, ki bi jih vlaga lahko poškodovala, povzročila razvoj plesni in gliv ali poslabšala njihove lastnosti do te mere, da bi bila ogrožena zanesljivost stavbe.

**Zunanja ureditev**

Zunanja ureditev se deli na ureditev na severni strani objekta in na južni strani.

Na skrajnem zahodnem delu parcele je urejen asfaltiran avtomobilski dovoz, širina ceste 5,5m, ki vodi do severnega dela parcele, kjer so urejena parkirišča za osebna avtomobila stanovalcev (42 PM). Širina notranje dovozne ceste je 6,0m kar omogoča obračanje parkiranih vozil, ki so postavljena pravokotno glede na os ceste. Ob priključku in ob dovozu je predviden pločnik min. širine 1,2m. Pločnik se mestoma razširi tako, da se dotika severne fasade objekta, oziroma tvori dostopno ploščad v objekt in skozi objekt na južni park. Pločnik in prehodi skozi objekt so iz pranega betona, na stiku s površino ceste je postavljen štokan betonski robnik, ki tvori 2cm višinsko razliko. Na zahodni strani sekvence parkirnih mest in v skrajnem severnem vogalu gradbene parcele je urejena asfaltirana ploščad. V omenjenem vogalu je urejena pokrita kolesarnica za 12 koles. Parkirna mesta so zasenčena z drevesi, ki so postavljena na zelenici širine 90cm, vsakim 5 PM. Ob severni fasadi objekta je različno širok pas zelenice. Zelenice so zasebni predvrtovi pritličnih stanovanjskih enot.

Parkirišče je zamejeno s podpornim zidom. Podporni zid na meji s parc.št.343/4 in 343/3 k.o. Batuje je obstoječ. Obstoječ podporni zid se zaradi severne zunanje ureditve podbetonira. Na meji s parc.št.366/4 k.o. Batuje se postavi nov podporni zid. Na meji s parc.št. 368/1 k.o. Batuje je obstoječ podporni zid, kateri se ustrezno zavaruje.

Odvodnjavanje severnih površin je urejen preko meteornega sistema v telesu ceste parkirišča.

Južna stran objekta je urejena v park. Park predvideva urbano opremo, zatravitev površin z lokalno travnato mešanico in zasaditev z lokalno značilnimi drevesnimi in grmovnimi vrstami (figa, oreh, lipa, murva, oljka,kaki…). Na južni meji gradbene parcele, na vrhu zemeljskega jarka, je predvidena zasaditev novega drevoreda - breze.

**Inštalacije**

VODOVOD

Večstanovanjski objekt bo priključen na javno vodovodno omrežje. Mesto priključitve je predvideno na parceli 370/2 k.o. Batuje. Vodovodni priključek nato poteka do objekta po parceli št. 368/2, 366/2, 362/2 k.o. Batuje, kjer bodo pozicionirani skupni vodomerni jašeki (na dostopnih betonskih površinah, ob severni fasadi objekta). Skupnih vodomernih jaškov je 5 s 4-6 merilnimi mesti.

ELEKTRIKA

Priklop na električno omrežje se izvede na parceli št. 366/2 k.o. Batuje. NN priključek bo potekal v kabelski kanalizaciji do priključno merilnih omaric (12) na fasadi objekta. Nato se vod nadaljuje do naslednjih priključno merilnih omaric (11) na severozahodnem delu parcele 362/2 k.o. Batuje, na začetku parkirnih mest v ograjnem zidu. Vse merilne omarice so javno dostopne z dostopne ceste parkirišča. Predvidena priključna moč objekta bo 150 kW.

OGREVANJE, HLAJENJE in PREZRAČEVANJE

Vsaka stanovanjska enota ima svojo toplotno črpalko, postavljeno v shrambi/kurilnici. Predvidene so toplotne črpalke z ločeno zunanjo enoto, in sicer De Dietrich 4 ali 6kW (odvisno od velikosti stanovanja). Toplotna črpalka je namenjena talnemu gretju bivalnih prostorov in pripravi tople sanitarne vode v integriranem bojlerju. Hlajenje poteka preko toplotne črpalke v manjši meri. Stanovanja v mansardi bodo imela predispozicijo za klima naprave. Prezračevanje se vrši preko sistema lokalnih naprav pozicioniranih na severno in južno stran stanovanja.

KANALIZACIJA

Odvajanje odpadnih voda se izvede preko čistilne naprave 75 PE, ki bo pozicionirana na vzhodni strani. Odvod prečiščene vode iz čistilne naprave se vodi v skupni odtok meteorne vode, v obstoječ meteorni jašek na parc.št. 370/2 k.o. Batuje. Obstoječi meteorni jašek danes služi odvodnjavanju padavinskih vod parcel 362/2 in 366/2 k.o. Batuje.

Izbrana naprava bo ustrezala vsem določilom iz Uredbe o emisiji snovi in toplote pri odvajanju odpadnih voda v vode in javno kanalizacijo (Uradni list RS, št. 64/12, 64/14 in 98/15) in Uredbe o odvajanju in čiščenju komunalne odpadne vode (Uradni list RS, št. 98/15).

Meteorne vode se vodijo preko peskolovov, revizijskih jaškov in lovilca olj, ki je previden pod pločnikom, v obstoječ meteorni jašek na parc.št. 370/2 k.o. Batuje.

**Sestave konstrukcij**

TLA PRITLIČJA:

-keramika/parket 2cm

-estrih 5cm

-stirodur 3cm XPS

-stiroestrih 10cm

-hidroizolacija 0,5cm

-AB temeljna plošča 40cm

-utrjeno nasutje

MEDETAŽNA PLOŠČA NADSTROPJA:

-keramika/parket 2cm

-estrih 5cm

-stirodur 3cm XPS

-stiroestrih 6,5cm

-AB plošča 17cm

-kitanje in beljenje

STREŠNA KONSTRUKCIJA:

-korci 8cm

-prečne in vzdolžne letve 5X3cm

-sekundarna kritina (parapropustna folija)

-parna zapora

-XPS 20cm

-AB plošča 16cm

-mavčnokartonski strop na podkostrukciji 2,5+3,5cm

-omet 1,5cm

MEDETAŽNA PLOŠČA STOPNIŠČ:

-keramika 2cm

-estrih 5cm

-toplotna izolacija 10cm

-AB plošča 17cm

-toplotna izolacija 5cm

-fasada, zaključni sloj Baumit

TALNA PLOŠČA STOPNIŠČ:

-prani beton v naklonu

-hidroizolacija

-temeljna plošča 40cm

-podložni beton

-utrjeno nasutje

MEDETAŽNA PLOŠČA TERAS MANSARD

-keramika 3,5cm

-estrih 5cm

-inšt. sloj/XPS 13,5cm

-AB plošča 17cm

-omet 2cm

ZUNANJA STENA:

-notranji omet 1,5cm

-modularni blok 29cm

-stiropor 15cm

-tankoslojni omet 1,5cm

STENA MED 2 STANOVANJI (dilatacija):

-notranji omet 1,5cm

-modularni blok 25cm

-XPS 3cm

-modularni blok 25cm

-notranji omet 1,5cm

MEDETAŽNA PLOŠČA TERAS:

-keramika 2,5cm

-estrih 5cm

-XPS v naklonu 1,5%

-AB plošča 17cm

-Lepilo, fasadna mrežica, zaključni sloj Baumit (barva po izbiri investitorja)